તો આ તરફ હાઇકોર્ટના ચૂકાદા બાદ તરત જ કમલમ ખાતે ભાજપના અગ્રગણ્ય નેતાઓની બેઠક યોજાઇ હતી. બેઠક બાદ ઇબીસી મુદ્દે નીતિન પટેલે પ્રતિક્રિયા આપતા જણાવ્યું છે કે અમે આર્થિક રીતે પછાત વિદ્યાર્થીઓના હિત માટે આ નિર્ણય લીધો હતો. આ નિર્ણય જ્ઞાતિ આધારિત ન હતો. ગરીબ અને આર્થિક રીતે પછાત વર્ગના યુવાનો અને વિદ્યાર્થીઓને તક મળે તે માટે નિર્ણય કર્યો હતો. બધા જ વર્ગ માટે તેમાં પણ ખાસ તેજસ્વી વિદ્યાર્થીઓ માટે આ નિર્ણય લેવામાં આવ્યો હતો. હાઇકોર્ટના આ ચૂકાદાને અમે સુપ્રીમ કોર્ટમાં પડકારીશું. એસપીજીના લાલજી પટેલ અને પાસ કન્વીનર હાર્દિક પટેલે પણ સરકાર સમક્ષ આર્થિક અનામતની માંગણી જ કરી હતી. તમામ જ્ઞાતિના લોકોને લાભ મળે તે માટે અમે નિષ્ઠાપૂર્વક આ પ્રયાસ કર્યો હતો અને કરતા રહીશું.